cyanic-selkie/wikianc huggingface dataset:
महाराष्ट्र प्रौद्योगिकी संस्थान
प्रवेश
संस्थान में दाखिला कैप (CAP) राउण्ड के माध्यम से किया जाता है। प्रति वर्ष ऍमआईटी में प्रवेश के लिए बड़ी संख्या में आने वाले विदेशी नागरिकों के लिए विशेष प्रावधान किया जाता है। पूर्वस्नातक स्तर के दाखिले जेईई व कुछ अन्य मानदण्डों के आधार पर किए जाते हैं, स्नाकोत्तर स्तर पर दाखिले डीटीई महाराष्ट्र सरकार और सावित्रीबाई फूले पुणे विश्वविद्यालय के द्वारा बनाए गए नियमों के आधार पर होते हैं , और ऍमबीए के दाखिले डीटीई महाराष्ट्र सरकार और पुणे विश्वविद्यालय द्वारा बनाए गए नियमों के आधार पर होते हैं ।
पाठ्यक्रम
ऍमआईटी पूर्वस्नातक स्तर पर अभियान्त्रिकी की डिग्रियाँ (बी.ई.) नौ विषयों में प्रदान करता है:
स्नाकोत्तर डिग्रियाँ (ऍम.ई.) निम्नलिखित विषयों में प्रदान की जाती हैं:
डाक्टरेट की उपाधियाँ इन विषयों में प्रदान की जाती हैं:
प्रांगण
ऍम.आई.टी. पुणे का प्रांगण 17 एकड़ में फैला हुआ है। विभिन्न शैक्षणिक संस्थानों के अतिरिक्त, इस प्रांगण में विश्व शान्ति केन्द्र भी स्थित है जो यूनेस्को का मानवाधिकार, लोकतन्त्र, शान्ति और सहनशीलता का प्रभारी है और 12 मई 1998 को यहाँ स्थापित किया गया था । इसके अतिरिक्त प्रांगण में कैण्टीन, सांगली बैंक और बैंक ऑफ़ इण्डिया की शाखाएँ, एक सभागार, चिकित्सालय, और एक ध्यान-केन्द्र की सुविधाएँ भी उपलब्ध हैं। डा. विश्वनाथ डी कारड को व्यापक रूप से उनके समीकरण ॐ = mc2 के लिए जाना जाता है।
शोध और विकास
शोध, विकास, और नवोन्मेष की आवश्यकताओं को पूरा करने के लिए, ऍमआईटी पुणे के प्राणंग में ऍमआईटी अनुसन्धान और नवोन्मेष उत्कृष्टता केन्द्र (MIT Center of Excellence for Research & Innovation (MITCERI)) की स्थापना की गई थी। इसका तात्कालिक लक्ष्य प्राध्यापकों और स्नातक और स्नातकोत्तर स्तर के विद्यार्थियों को उनके प्रोजॅक्ट कार्यों में शोध और विकास के तत्वों को सम्मिलित करने के लिए प्रोत्साहित करना था। ऍमआईटी अनुसन्धान केन्द्र इस कार्य को विभिन्न कार्यक्रमों के द्वारा पूर्ण करता है जैसे राष्ट्रीय और अन्तर्राष्ट्रीय सम्मेलनों का आयोजन, शोध पद्धति पर कार्यशालाओं का आयोजन, औद्योगिक- और शिक्षा-क्षेत्र से प्रख्यात शोधकर्ताओं द्वारा दिया अतिथि व्याख्यान इत्यादि। ऍमआईटी क्यूब 2012 अन्तर्रष्ट्रीय सूचना प्रौद्योगिकी सम्मेलन और प्रदर्शनी के आयोजकों में से एक था। पुणे विश्वविद्यालय भूविज्ञान शोध केन्द्र ऍमआईटी के पॅट्रोलियम विभाग में कार्यरत है।
प्रशिक्षण और रोज़गार प्रकोष्ठ
विद्यार्थियों को व्यवहार-कुशलता, समूहिक-चर्चा और अभिक्षमता परीक्षा क्षमताओं के लिए प्रशिक्षण दिया जाता है और साथ ही में साक्षात्कार सम्बन्धी तकनीकें भी सिखाई जाती हैं। प्राध्यापकों और विद्यार्थियों के लिए विश्व विख्यात औद्योगिक संगठनों द्वरा विशेष प्रशिक्षण पाठ्यक्रमों का भी आयोजन किया जाता है ताकि सदैव-परिवर्तनशील औद्योगिक आवश्यकताओं के प्रति उन्हें दक्ष बनाया जा सके। ऍमआईटी पुणे, राष्ट्रीय उद्यमिता तन्त्र (NEN) के साथ मिलकर बहुत से उद्यमिता सम्बन्धित प्रशिक्षण कार्यक्रमों का भी आयोजन करता है।
भगिनी संस्थान
ऍमआईटी अभियान्त्रिकी महाविद्यालय और ऍमआईटी अभियान्त्रिकी अकादमी, महाराष्ट्र प्रौद्योगिकी संस्थान के भगिनी संस्थान है।
मुक्त सामग्री
मुफ़्त सामग्री में सार्वजनिक डोमेन के सभी कार्य और वे कॉपीराइट कार्य भी शामिल हैं जिनके लाइसेंस ऊपर उल्लिखित स्वतंत्रता का सम्मान करते हैं और उन्हें कायम रखते हैं। क्योंकि अधिकांश देशों में बर्न कन्वेंशन डिफ़ॉल्ट रूप से कॉपीराइट धारकों को उनकी रचनाओं पर एकाधिकार नियंत्रण प्रदान करता है, कॉपीराइट सामग्री को स्पष्ट रूप से मुक्त घोषित किया जाना चाहिए, आमतौर पर काम के भीतर से लाइसेंसिंग बयानों को संदर्भित या शामिल करके कार्य करना चाहिए।
हनुमान मंदिर, कनॉट प्लेस
नई दिल्ली के हृदय कनॉट प्लेस में महाभारत कालीन श्री हनुमान जी का एक प्राचीन मंदिर है। यहाँ पर उपस्थित हनुमान जी स्वयंभू हैं। बालचन्द्र अंकित शिखर वाला यह मंदिर आस्था का महान केंद्र है। इसके साथ बने शनि मंदिर का भी प्राचीन इतिहास है। एक दक्षिण भारतीय द्वारा बनवाए गए कनॉट प्लेस शनि मंदिर में दुनिया भर के दक्षिण भारतीय दर्शनों के लिए आते हैं। प्रत्येक मंगलवार एवं विशेषतः हनुमान जयंती के पावन पर्व पर यहां भजन संध्या और भंडारे लगाकर श्रद्धालुओं को प्रसाद वितरित किया जाता है। इसके साथ ही भागीरथी संस्था के तत्वाधान में संध्या का आयोजन किया जाता है, साथ ही क्षेत्र में झांकी निकाली जाती है।
इतिहास
दिल्ली का ऐतिहासिक नाम इंद्रप्रस्थ शहर है, जो यमुना नदी के तट पर पांडवों द्वारा महाभारत-काल में बसाया गया था। तब पांडव इंद्रप्रस्थ पर और कौरव हस्तिनापुर पर राज्य करते थे। ये दोनों ही कुरु वंश से निकले थे। हिन्दू मान्यता के अनुसार पांडवों में द्वितीय भीम को हनुमान जी का भाई माना जाता है। दोनों ही वायु-पुत्र कहे जाते हैं। इंद्रप्रस्थ की स्थापना के समय पांडवों ने इस शहर में पांच हनुमान मंदिरों की स्थापना की थी। ये मंदिर उन्हीं पांच में से एक है।
मान्यता अनुसार प्रसिद्ध भक्तिकालीन संत तुलसीदास जी ने दिल्ली यात्रा के समय इस मंदिर में भी दर्शन किये थे। तभी उन्होंने इस स्थल पर ही हनुमान चालीसा की रचना की थी। तभी मुगल सम्राट ने उन्हें अपने दरबार में कोई चमत्कार दिखाने का निवेदन किया। तब तुलसीदास जी ने हनुमान जी की कृपा से सम्राट को संतुष्ट किया। सम्राट ने प्रसन्न होकर इस मंदिर के शिखर पर इस्लामी चंद्रमा सहित किरीट कलश समर्पित किया। इस कारण ही अनेक मुस्लिम आक्रमणों के बावजूद किसी मुस्लिम आक्रमणकारी ने इस इस्लामी चंद्रमा के मान को रखते हुए कभी भी इस मंदिर पर हमला नहीं किया। वर्तमान इमारत आंबेर के महाराजा मान सिंह प्रथम (१५४०-१६१४) ने मुगल सम्राट अकबर के शासन काल में बनवायी थी। इसका विस्तार महाराजा जयसिंह द्वितीय (१६८८-१७४३) ने जंतर मंतर के साथ ही करवाया था। दोनों इमारतें निकट ही स्थित हैं। इसके बाद भी इमारत में समय समय पर कुछ कुछ सुधार, बदलाव आदि होते रहे।  इस मंदिर का विशेष आकर्षण यहां होने वाले २४-घंटे का अटूट मंत्र जाप है। ये जाप "श्रीराम जय राम, जय जय राम॥" मंत्र का होता है और यह १ अगस्त, १९६४ से अनवरत चलता आ रहा है। बताया जाता है, कि ये विश्व का सबसे लंबा जाप है और इसकी रिकॉर्डिंग गिनीज़ बुक ऑफ वर्ल्ड रिकॉर्ड्स में भी अंकित है।
कनॉट प्लेस में हनुमान मंदिर के निकट स्थित एशिया के सबसे बड़े फूलों के बाजार में पिछले पंद्रह सालों से फूलों का बाजार भी लगता है। सरकारी आंकड़ों के मुताबिक वर्ष २००६-०७ में कुल ६४९.८४ करोड़ रुपये का निर्यात हुआ जबकि पिछले वर्ष यह २१०.९९ करोड़ रुपये का था। केवल दिल्ली से लगभग १०० करोड़ रुपये का निर्यात हुआ है।
भारतीय आम चुनाव, १९९१
आम चुनाव १९९१ में आयोजित की गई । चुनाव परिणाम में किसी भी दल को पूर्ण बहुमत न मिल पाने के कारण, भारतीय राष्ट्रीय कांग्रेस और अन्य दलों की मदद से एक स्थिर सरकार का गठन हुआ
प्रधानमंत्री
के 10वीं लोक सभा का गठन किया । कांग्रेस की स्थिति में था के रूप में सरकार. व्यक्तियों, में उल्लेख किया मीडिया के रूप में, संभावित प्रधानमंत्री थे:
समिति रजिस्ट्रीकरण अधिनियम, १८६०
समिति रजिस्ट्रीकरण अधिनियम, १८६० (Societies Registration Act, 1860) भारत का एक अधिनियम है जो उन संस्थाओं की रजिस्ट्री करता है जो प्रायः समाज के हित के लिए कार्य करतीं हैं, जैसे शिक्षा, स्वास्थ्य, रोजगार आदि के क्षेत्र में कार्यरत समितियाँ। सोसाइटीज रजिस्ट्रेशन एक्ट, 1860 एक केन्द्रीय अधिनियम है तथा इस एक्ट के अन्तर्गत विभिन्न प्रकार की चैरिटेबल एवं अव्यवसायिक संस्थाएं पंजीकृत की जाती हैं। यह एक्ट पूरे भारतवर्ष में समान रूप से लागू है तथा इसमें समय-समय पर राज्यों द्वारा अपनी आवश्यकतानुसार संशोधन आदि किया जाता है। प्रत्येक राज्य की नियमावली भी अलग-अलग है। इस अधिनियम के अन्तर्गत वैज्ञानिक शैक्षणिक, धर्मार्थ एवं कल्याणार्थ हेतु निर्मित समितियों के पंजीकरण एवं प्रत्येक पांच वर्ष बाद पंजीकृत समितियों के नवीनीकरण का कार्य किया जाता है। संस्थाओं की प्रबन्ध समिति की वार्षिक सूची के पंजीकरण तथा संस्थाओं द्वारा अपने पंजीकृत उद्देश्यों या पंजीकृत विधान में आवश्यकतानुसार परिवर्तन, नाम में परिवर्तन की कार्यवाही प्रस्तुत किये जाने पर सोसाइटी रजिस्ट्रेशन ऐक्ट के सुसंगत नियमों के अन्तर्गत पंजीकरण का कार्य किया जाता है। संस्थाओं के द्वारा वित्तीय अनियमितताओं की शिकायत प्राप्त होने पर संस्था के लेखों की जांच एवं संस्था के कार्यकलापों का निरीक्षण भी किया जाता है। अधिनियम की धारा 4 (1) के परन्तुक के अन्तर्गत यदि चुनावोपरान्त पिछली कमेटी के पदाधिकारी या कार्यकारिणी सदस्य आपत्ति प्रस्तुत करते हैं तो रजिस्ट्रार द्वारा आपत्तियां आमन्त्रित करके उस पर सो0रजि0ऐक्ट के सुसंगत नियमों के अन्तर्गत आदेश पारित किये जाते हैं।
यदि संस्था की प्रबन्ध समिति में चुनाव विवाद विद्यमान है तो अधिनियम की धारा-25(1) के अन्तर्गत प्रकरण विहित प्राधिकारी को सन्दर्भित किये जाने की व्यवस्था है। यदि विहित प्राधिकारी द्वारा संस्था के चुनावों को निरस्त किया जाता है अथवा रजिस्ट्रार को यह समाधान हो जाय कि किसी संस्था के चुनाव संस्था के पंजीकृत विधान के अनुसार समय से नहीं हुए है तथा प्रबन्ध समिति कालातीत हो चुकी है तो रजिस्ट्रार संस्था की प्रबन्ध समिति के चुनाव अपनी देख-रेख में सम्पन्न कराते है। संस्था द्वारा यदि पंजीकरण/नवीनीकरण प्रमाण-पत्र गलत तथ्यों को प्रस्तुत करके फर्जी प्रपत्रों के आधार पर प्राप्त किया जाता है, अथवा संस्था के क्रियाकलाप जन विरोधी है, तो ऐसी दशा में रजिस्ट्रार को अधिनियम की धारा 12 डी (1) के अन्तर्गत पंजीकरण/नवीनीकरण प्रमाण-पत्र के निरस्त किये जाने के आदेश संस्था को सुनवाई का पर्याप्त अवसर प्रदान करने के पश्चात पारित करने का अधिकार होता है।
चैल, हिमाचल प्रदेश
चैल (Chail) भारत के हिमाचल प्रदेश राज्य के सोलन ज़िले में स्थित एक हिल स्टेशन है। यह शिमला से 44 km और सोलन से 45 km की दूरी पर स्थित है। चैल अपने प्राकृतिक सौंदर्य के लिए जाना जाता है। चैल पैलेस (महल) अपनी वास्तुकला के लिए प्रख्यात है। यहाँ के महल को एंग्लो-नेपाली युद्ध में पूर्व सहायता के लिए अंग्रेज़ों द्वारा उन्हें आवंटित भूमि पर ब्रिटिश राज काल में पटियाला के महाराजा द्वारा समर रिट्रीट (ग्रीष्मकालीन निवास) के रूप में बनाया गया था। यहाँ एक क्रिकेट मैदान और पोलो मैदान हैं, जो 2,444 मीटर की ऊंचाई पर है, और इतिहास में पटियाला के पूर्ववर्ती शाही परिवार के स्वामित्व में था। यह "विश्व का सबसे ऊंचा क्रिकेट मैदान" है।
पर्यटन
चैल में हाइकर्स भी भ्रमण पर आते हैं, क्योंकि यह निचले हिमालय के अद्भुत दृश्य प्रस्तुत करता है। सोलन के जुंगा, कुफरी और अश्वनी खड्ड यहाँ के अच्छे ट्रेकिंग पॉइंट हैं। यहां कई इको कैंप आयोजित किए जाते हैं। शिविरार्थियों और हाइकर्स के लिए कई शिविर स्थल हैं, इसलिए उत्साही लोगों के लिए गतिविधि के बाद चैल में शिविर लगाना सबसे अधिक पसंद किया जाता है।
इतिहास
1891 में, पटियाला के राजिन्दर सिंह की लॉर्ड किचनर से अनबन हो गई। परिणामवश उसने उनके भारत की (तत्कालीन) ग्रीष्मकालीन राजधानी शिमला में प्रवेश पर प्रतिबंध लगा दिया। महाराजा इससे क्रोधित हुए, और उन्होंने स्वयं के लिए एक नया समर रिट्रीट बनाने का इरादा किया। इसलिए उन्होंने अपनी आवश्यकता-अनुसार जगह (चैल) का पुनर्निर्माण किया। भारतीय संघ में प्रवेश के बाद, पटियाला के महाराजा ने अपनी अधिकांश इमारतों को चैल मिलिट्री स्कूल और भारत सरकार को दान कर दिया।
भूगोल
चैल 2,250 मीटर की ऊंचाई पर स्थित है। यह स्थान चीड़ और विशाल देवदार के जंगलों से घिरा हुआ है। शिमला, सोलन और कसौली को रात में भी यहाँ से देखा जा सकता है। चैल सर्दियों में सुखद और सर्दियों में ठंडा होता है। औसत वार्षिक वर्षा लगभग 150 मिमी होती है।
मुस्लिम राष्ट्रीय मंच
मुस्लिम राष्ट्रीय मंच राष्ट्रवादी मुस्लिमों का संगठन है।यह संगठन राष्ट्रीय स्वयंसेवक संघ की विचारधारा का संगठन है। इस संगठन को विश्व का सबसे अच्छा संगठन होने का गौरव प्राप्त है। इसके राष्ट्रीय संयोजक मुहम्मद अफजल हैं एवं मार्गदर्शक इंद्रेश कुमार हैं। इस संगठन का गठन 2002 में हुआ है ।
विचारधारा
इस संगठन की विचार धारा हिंसा के विरोध में है यह गाँधी के विचारों से प्रेरित हैं। ये राम, कृष्ण इत्यादि इष्टों को अपना पूर्वज मानते हैं तथा मांसाहार न खाने की भी सलाह देते हैं। इनके अनुसार इस्लाम शांति का मजहव है जो किसी भी तरह के खून खराबे को बढावा नही देता। इसलिए ये जानवरों की बलि देने के खिलाफ हैं। इस संगठन का नारा है  हिन्दू मुस्लिम सिक्ख ईसाई ये आपस में भाई भाई  तथा यह संगठन धर्मनिरपेक्ष भारत का समर्थन करता है। इस संगठन की विचार धारा "देश पहले मजहव बाद में" है भारत के मुस्लिम समुदायों को आरएसएस के साथ मिलाने के उद्देश्य से मुस्लिम राष्ट्रीय मंच की स्थापना की गई है। इसके सदस्यों एवं पदाधिकारियों का मानना है कि इस के द्वारा मुस्लिमों को आरएसएस और इसके सहयोगी संगठनों के करीब लेकर आ सकते हैं और यह कि भारतीय राष्ट्रीय कांग्रेस मुस्लिम समुदाय के भीतर नेतृत्व की कमी के लिए जिम्मेदार है। मुस्लिम राष्ट्रीय मंच ने  कई मुद्दों पर  आरएसएस का समर्थन किया है, जिसमें गाय-वध करने पर प्रतिबंध सम्मिलित  है।  इसके राष्ट्रीय संयोजक मोहम्मद अफजल का कहना है  कि गोधरा ट्रेन जलाने और 2002 के गुजरात दंगों के बाद के दिनों में संगठन ने गंभीर प्रतिरोध का सामना किया था ।
प्रमुख कार्य
नवंबर २००९ में भारत के सबसे बड़े इस्लामिक संगठनों में से एक जमीयत उलेमा-ए-हिंद ने राष्ट्रगीत  को एक गैर इस्लामिक गीत के रूप में वर्णित एक फतवा पारित किया था । मुस्लिम राष्ट्रीय मंच ने उलेमा के फतवे का  विरोध किया था । इसके राष्ट्रीय संयोजक मोहम्मद अफजल ने कहा, "हमारे मुस्लिम भाइयों को उलेमा के फतवे का पालन नहीं, विरोध करना चाहिए क्योंकि राष्ट्रगीत देश का गीत है और हर भारतीय नागरिक का सम्मान करना चाहिए।" मुस्लिम राष्ट्रीय मंच के अनुसार, मुसलमान जिन्होंने गाने से  मना कर दिया, वे इस्लाम और भारत दोनों के विरोधी थे। अगस्त  २००८  में, मुस्लिम राष्ट्रीय मंच ने अमरनाथ तीर्थ यात्रा के लिए भूमि आवंटन के समर्थन में दिल्ली से कश्मीर में लाल किले से एक पैग़ाम -ए-अमन (शांति का संदेश ) का आयोजन किया। झारखंड शाही-इमाम मौलाना हिजब रहमान मेरठी के नेतृत्व में, यात्रा के 50 कार्यकर्ताओं को शुरू में जम्मू-कश्मीर की सीमा पर रोक दिया गया था। उन्हें बाद में जम्मू जाने की अनुमति दी गई, जहां उन्होंने श्री अमरनाथ संघर्ष समिति के साथ बैठकें कीं।   नवंबर २००९  में, मुस्लिम राष्ट्रीय मंच ने आतंकवाद के विरोध में एक तिरंगा यात्रा (राष्ट्रीय ध्वज के सम्मान में मार्च) का आयोजन किया, जो मुंबई में गेटवे ऑफ इंडिया की ओर अग्रसर हुई   । एक हजार स्वयंसेवकों ने आतंक के विरुद्ध शपथ ली और अपने गृह  जिलों में इसके खिलाफ अभियान की कसम खाई। सितंबर २०१२  में,  मुस्लिम राष्ट्रीय मंच ने भारतीय संविधान के अनुच्छेद 370 को रद्द करने के लिए एक हस्ताक्षर अभियान का आयोजन किया, जो जम्मू-कश्मीर राज्य को सीमित स्वायत्तता देता है, और दावा किया  कि उन्होंने 7,00,000 हस्ताक्षर एकत्र किए हैं।
2014 के आम चुनाव में, मुस्लिम राष्ट्रीय मंच ने भारतीय जनता पार्टी के उम्मीदवार नरेंद्र मोदी के प्रचार के लिए अभियान चलाया। अफजल ने कहा कि चुनाव होने से पहले  मुस्लिम राष्ट्रीय मंच 50 मिलियन मुसलमानों तक पहुंचने का प्रयास करेगा।  गुजरात दंगों में मोदी की भागीदारी के बारे में पूछे जाने पर अफजल ने कहा:
"	"यदि मोदी दंगों में शामिल थे, तो उनकी पुलिस ने 1200 गोल नहीं छोड़े होते और न ही 200 दंगाइयों को मार दिया होता । हर अदालत ने उन्हें बरी कर दिया है और पिछले 12 सालों में गुजरात में सांप्रदायिक हिंसा की कोई घटना नहीं है।""Had Mr. Modi been involved in the riots, his police would not have fired 1,200 rounds and killed over 200 rioters. Every court has acquitted him. And there is not a single incident of communal violence in Gujarat in the past 12 years.” २०१५ में, मुस्लिम राष्ट्रीय मंच ने सार्वभौमिक अपील और योग की स्वीकृति पर एक किताब "योग और इस्लाम" शीर्षक लिखा। किताब के पेज नंबर 29 और 30 पर अलिफ लाम मीम ( الۤـمّۤ ) का साफ-साफ मतलब ओउम् (ॐ) बताया है जबकि कुरान अथवा हदीस ने इन शब्दों के मायने नहीं बताए हैं। मुस्लिम राष्ट्रीय मंच, शिव को अपना पैगम्बर मानता है।
मंच ने अपने विचार व्यक्त करते हुए कहा कि 'योग' में धर्म के साथ कुछ भी नहीं है, आगे बताते हुए कि "नमाज, एक प्रकार का योग आसन ही है"। इस कदम को केन्द्रीय आयुर्वेद, योग और प्राकृतिक चिकित्सा, यूनानी, सिद्ध और होम्योपैथी (आयुष) मंत्रालय ने समर्थन किया था।
सरिय्या अलक़मा बिन मुजज़्ज़िज़ मुदलजी
सरिय्या हज़रत अलक़मा बिन मुजज़्ज़िज़ मुदलजी रज़ि० का सैन्य अभियान मुहम्मद सल्लल्लाहु अलैहि वसल्लम के आदेश पर अक्सुम का साम्राज्य जो मध्य युग तक पूर्वोत्तर अफ्रीका और दक्षिण अरब में केंद्रित एक राज्य था और अब मुख्य रूप से अब उत्तरी इथियोपिया में स्थित है, के खिलाफ, अगस्त 630 ईस्वी, इस्लामी कैलेंडर के 9 हिजरी चौथे महीने में हुआ।
अभियान
अर्रहीकुल मख़तूम में इस्लाम के विद्वान सफिउर्रहमान मुबारकपुरी लिखते हैं कि अलकुमा बिन मुजरज़ मुदलजी को रबीउल आख़िर सन् 09 हिजरी में इन्हें तीन सौ आदमियों की कमान दे कर जद्दा तट की ओर भेजा गया। वजह यह थी कि कुछ हब्शी जद्दा के तट के क़रीब जमा हो गये थे और वे मक्का वालों के ख़िलाफ़ डाका डालना चाहते थे। अलक़मा रज़ि० समुद्र में उतर कर एक द्वीप तक बढ़े। हब्शियों को मुसलमानों के आने का पता चला तो वे भाग खड़े हुए।
सराया और ग़ज़वात
इस्लामी शब्दावली में अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह (सरिय्या) या सिरया कहते हैं, इसका बहुवचन सराया है।
गोड्सेर्याल, कडें मण्डल
गोड्सेर्याल, कडें मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
विद्युत ऊर्जा
विद्युत शक्ति एक प्रणाली के भीतर पारम्परिक आवेशित कणों के बीच कूलम्ब बल से जुडी़ स्थितिज ऊर्जा होती है। यहाँ अपरिमित स्थित कणों के बीच सन्दर्भित विभवीय ऊर्जा शून्य होती है। इसकी परिभाषा है: कार्य की मात्रा, जो आवेशित भार रहित कणों पर लगायी जाये, जिससे वे अपरिमित दूरी से किसी निश्चित दूरी तक लाये जा सकें।
परिचय
look no विद्युत आधुनिक जीवन के सभी क्षेत्रों के लिए अनिवार्य आवश्‍यकता है और इसे मूल मानवीय आवश्‍यकता के रूप में माना गया है। यह महत्‍वपूर्ण मूल संरचना (इन्फ्रास्ट्रक्चर) है जिस पर देश का सामाजिक-आर्थिक विकास निर्भर करता है। look nono प्रतिI'llस्‍पर्धी दरों पर भरोसेमंद और गुणवत्‍ता विद्युत की उपलब्‍धता अर्थव्‍यवस्‍था के सभी क्षेत्रों के विकास को बनाए रखने के लिए बहुत ही महत्‍वपूर्ण है अर्थात प्राथमिक, द्वितीयक और तृतीयक। यह घरेलू बाजारों को वैश्विक रूप से प्रतिस्‍पर्धी बनाने में सहायता करती है और इस प्रकार से लोगों का जीवन स्‍तर सुधारता है।
शक्ति एवं ऊर्जा में सम्बन्ध
स्थायी अवस्था में, प्रदान की गई विद्युत ऊर्जा आवेश के समानुपाती होती है:
यहाँ W ऊर्जा (जूल में) है, Q आवेश (कूलॉम्ब में) तथा \Delta V विभवान्तर (वोल्ट में) है।
इसमें Q=I\cdot t, रखने पर (आव्श=धारा x समय):
मात्रक
किलोवाट-घण्टा (kWh) विद्युत ऊर्जा का सुविधाजनक मात्रक है जो बड़ी मात्रा में विद्युत ऊर्जा की मात्रा को अभिव्यत करने के लिए प्रयोग किया जाता है। स्मरण रहे कि
जूलीय ऊर्जा
यदि प्रतिरोध R में i धारा प्रवाहित हो तो, अतः यहाँ W जूल में, R ओम में, i अम्पीयर में तथा t सेकेण्ड में है।
सुकन्या समृद्धि
सुकन्या समृद्धि योजना
भारत की एक छोटी बचत योजना है, जिसकी शुरुआत ‘बेटी बचाओ बेटी पढ़ाओ’ अभियान के तहत की गयी | जिसके अंतर्गत माता-पिता या कानूनी अभिभावक कन्या के नाम से खाता खोल सकते हैं इस योजना के अंतर्गत खाता खुलवाने के लिए बच्ची की आयु सीमा 10 वर्ष से कम होनी चाहिए । यह खाता किसी भी डाकखाने और निर्धारित सरकारी बैंकों में खोला जा सकता है।
अधिकृत बैंक
बैंक जो सुकन्‍या समृद्धि के तहत खाता खोलने के लिए अधिकृत हैं उनमें भारतीय स्‍टेट बैंक, यूनाइटेड बैंक ऑफ इंडिया, यूनियन बैंक ऑफ इंडिया, यूको बैंक, सिंडिकेट बैंक, पंजाब नेशनल बैंक, पंजाब एंड सिंध बैंक,इंडियन ओवसीज बैंक, इंडियन बैंक, आईडीबीआई बैंक, आईसीआईसीआई बैंक, सेंट्रल बैंक ऑफ इंडिया, केनरा बैंक, बैंक ऑफ महाराष्‍ट्र, बैंक ऑफ इंडिया, बैंक ऑफ बड़ौदा, एक्‍सिस बैंक शामिल हैं।
ब्याज दर
सुकन्‍या समृद्धि के तहत जमा की जाने वाली रकम पर वार्षिक ब्याज निम्न वर्णित तालिका के आधार पर दिया जाएगा। यह अन्य जमा योजनाओं से अधिक आकर्षक ब्‍याज दर है। सरकार हर प्रति तिमाही ब्याज दर की समीक्षा करेगी और आम बजट के समय उसकी घोषणा की जाएगी। हर वर्ष जमा की जाने वाली रकम की न्‍यूनतम सीमा 250 रुपये और अधिकतम सीमा 1.5 लाख रुपये हैं। एक महीने में या एक वित्‍त वर्ष के दौरान रकम जमा करने की बारम्‍बारता की कोई सीमा नहीं है।
सुकन्या समृद्धि खाते पर ब्याज की गणना कैसे होती है?
सुकन्या समृद्धि योजना में हर तिमाही पर भारत सरकार जी सेक यील्ड के हिसाब से ब्याज दर तय करती है |
SSY में अब तक दिया गया ब्याज : -
विशेषताएँ
'''==
सुकन्या समृद्धि योजना के नुकसान?
=='''
सुकन्‍या समृद्धि में कौन खाता खोल सकता है
सुकन्‍या समृद्धि में केवल जन्म से लेकर 10 वर्ष की उम्र की लड़की के नाम पर ही खाता खुलवाया जा सकता है | अर्थात सुकन्‍या समृद्धि के अंतर्गत 10 वर्ष से अधिक उम्र की लड़कियों का अकाउंट ओपन नहीं किया जा सकता है | इस योजना का लाभ हिंदू अविभाजित परिवार (HUF) एवं अनिवासी भारतीय (एन आर आई) नहीं प्राप्त कर सकते हैं | यदि खाता ओपन करने के पश्चात कोई बच्ची एन आर आई बन जाती है तो उसे सुकन्या समृद्धि का खाता बंद करना होगा | यदि खाता बंद नहीं किया जाता है तो एन आर आई बनने के पश्चात इस खाते में किसी प्रकार का ब्याज प्रदान नहीं किया जाएगा |
खाता खोलने के लिए दस्तावेज
खाता खोलने के लिए तीन दस्‍तावेजों की आवश्‍यकता है
सुकन्या समृद्धि योजना में 250 जमा करने पर कितना मिलेगा
सुकन्या समृद्धि में राशि जमा करते समय बच्ची के अभिभावक के सवाल होते है की उन्हें किस राशि को जमा करने पर कितना मिलेगा जैसे सुकन्या समृद्धि योजना में 250 जमा करने पर कितना मिलेगा | बच्ची के अभिभावक को सुकन्या समृद्धि में खाता खुलवाने से पहले सारी जानकारी प्राप्त कर लेनी चाहिए जिनसे उन्हें आगे चलकर में कोई असुविधा न हो और बच्ची का भविष्य सुरक्षित रहे |
सुकन्या समृद्धि योजना में बदले गए नए नियम
आइये जान लेते है सुकन्या समृद्धि योजना में साल २०२३ में किस तरह के बदलाव किये गए है, सुकन्या समृद्धि योजना में २०२३ में किये गए बदलाव नीचे दिए गए है –
१. सुकन्या समृद्धि योजना में सिर्फ दो बेटियां ही खाता खुलवा सकती हैं, लेकिन अगर तीसरी बेटी है तो अब उसे भी आयकर संहिता की धारा 80सी के तहत लाभ मिल सकता है। हालाँकि, अभी तक, तीसरी बेटी को ये लाभ नहीं मिल रहे हैं। लेकिन अब एक नए बदलाव के मुताबिक वह भी 80सी के तहत लाभ की भागीदार होंगी. २. सुकन्या योजना में, आपको अपनी परिपक्वता राशि पर ब्याज प्राप्त करने के लिए प्रत्येक वर्ष कम से कम 250 रुपये जमा करने होते थे। हालांकि, हाल ही में किए गए परिवर्तनों का अर्थ है कि आपको अभी भी अपने खाते पर ब्याज मिलेगा, भले ही आप न्यूनतम राशि जमा न करें। दूसरे शब्दों में, आपको डिफॉल्टर घोषित नहीं किया जाएग. ३. अपने सुकन्या समृद्धि खाते को संचालित करने से पहले एक लड़की की उम्र कितनी होनी चाहिए, इस बारे में नियम बदल गया है, अब कोई भी लड़की 18 साल की होने पर अपना संचालित कर सकती है. ४. पहले, सुकन्या समृद्धि खाता समय से पहले तभी बंद किया जा सकता था जब किसी लड़की की समय से पहले मृत्यु हो जाती है, या यदि बेटी की विदेश में शादी हो जाती है (एक एनआरआई के रूप में)। लेकिन अब नियम बदल दिया गया है.और अन्य कारणों से खाता बंद किया जा सकता है, जैसे कि अगर बेटी को कोई खतरनाक बीमारी हो जाती है अन्य कारणों से सुकन्या समृद्धि कहते को बंद किया जा सकता है.
सन्दर्भ
https://rajresut.com/rajasthan-board-10th-class-result-2023/
तारा किशोर चौधरी
तारा किशोर चौधरी (1859 - 7 नवंबर 1935) कलकत्ता उच्च न्यायालय के एक न्यायाधीश, एक वकील और सामाजिक कार्यकर्ता थे। कलकत्ता उच्च न्यायालय के पहले बंगाली अटॉर्नी जनरल ।
प्रारंभिक जीवन
हबीगंज जिला (पहले सिलहट जिला तब लंकरपुर उपखंड था, फिर हबीगंज उपखंड, अब हबीगंज जिला) लखई उपजिला हावर क्षेत्र बामई गांव का जन्म संभंत जमींदार ब्राह्मण चौधरी के परिवार में हुआ था। उनके पिता का नाम श्रीहरकिशोर चौधरी और माता का नाम श्रीगिरिजासुंदरी देवी था। संतदासजी (जन्म) का आगमन शुक्रवार, १० जून १८५९। १२८ बी एस में, २६ जैष्ठ की शुभ तिथि पर, जैस्थ शुक्ल दशमी दशहरा। उनके पिता वैष्णववाद के समान ऊर्जावान व्यक्ति थे। पिता के इन दो गुणों का संत संतदास काठियाबाबा महाराज के जीवन पर गहरा प्रभाव पड़ा। उनके बचपन का नाम तारकिशोर चौधरी था। बचपन से ही उनमें सीखने की तीव्र ललक थी। शिक्षा गांव के स्कूल में शुरू होती है।
शिक्षा
उन्होंने लस्करपुर उपखंड अंग्रेजी स्कूल में अध्ययन किया। ज्ञात हो कि यह विद्यालय बाद में हबीगंज राजकीय उच्च विद्यालय बना। १८७४ में, १४ साल की उम्र में, उन्हें रुपये की छात्रवृत्ति से सम्मानित किया गया। मेट्रोपॉलिटन कॉलेज और फिर प्रेसीडेंसी कॉलेज में बीए कक्षा में प्रवेश लिया। १८७९ में उन्होंने कलकत्ता प्रेसीडेंसी कॉलेज से प्रथम श्रेणी में बीए पास किया। तारकिशोर चौधरी हबीगंज जिले के पहले स्नातक यानी बीए पास हैं। १८८३ में उन्होंने बी, एल की परीक्षा पास की। उन्होंने १८८५ में कलकत्ता विश्वविद्यालय से दर्शनशास्त्र में एमए पास किया और कानून में डिग्री हासिल की।
राजनीतिक कैरियर
वह १८८५ में सिलहट बार में कानूनी पेशे में शामिल हुए। चार साल तक सिलहट में रहने के बाद, वह कलकत्ता उच्च न्यायालय में कानूनी पेशे में शामिल हो गए। उनकी प्रसिद्धि कलकत्ता उच्च न्यायालय में फैल गई। एडवोकेट तारकिशोर चौधरी सर रासबिहारी घोष के बाद कलकत्ता उच्च न्यायालय में अगले सर्वश्रेष्ठ वकील थे।१९१२ में, ब्रिटिश सरकार ने उन्हें कलकत्ता उच्च न्यायालय के अटॉर्नी जनरल के रूप में नियुक्त किया। वह कलकत्ता उच्च न्यायालय के पहले बंगाली अटॉर्नी जनरल थे। अगस्त १९१५ में, उन्हें कलकत्ता उच्च न्यायालय का न्यायाधीश नियुक्त किया गया। उन्होंने जज के पद से इस्तीफा दे दिया।
तारा किशोर चौधरी बाद में संतदास काठियाबाबा बने
१९१५ में, उन्होंने एक वकील के रूप में अपना 30 साल का करियर छोड़ दिया और अपनी पत्नी के साथ वृंदावन के लिए निकल पड़े। कोलकाता से वृंदावन के लिए कोई ट्रेन का किराया नहीं था। तारा किशोर चौधरी को कोलकाता के वकीलों, व्यापारियों, छात्रों, युवाओं, बुजुर्गों और महिलाओं ने विदाई दी. वृंदावन में साधु बनने के बाद उनका नाम महाराजा संतदास काठियाबाबा था। महाराजा वृंदावन में आने के बाद किसी ने उन्हें दिन-रात सोते नहीं देखा, वे हमेशा ध्यान में लगे रहते थे। वह कम खाता था। भारत में सबसे बड़ा मेला कुंभ मेला है। इस मेले में पूरे भारत से लाखों लोग आते हैं। कुंभ मेले के निदेशक की जिम्मेदारी लें। वह इस पद पर पहुंचने वाले पहले बंगाली भी हैं। १९३१ में उन्होंने हावड़ा के शिबपुर में एक आश्रम की स्थापना की। तारकिशोर चौधरी ने जुलाई १९३४ में सिलहट में निम्बाका आश्रम की स्थापना की।
मौत
संतदास काठियाबाबा महाराज का निधन ६ नवंबर १९३५ को वृंदावन में हुआ था।
2004 आईसीसी चैंपियन्स ट्रॉफ़ी
2004 आईसीसी चैंपियंस ट्रॉफी का आयोजन सितंबर 2004 में इंग्लैंड में हुआ था। तीन जगहों पर 16 दिनों में 15 टीमों में 12 टीमों की भागीदारी हुई: एजबस्टन, द रोझ बाउल और ओवल प्रतिस्पर्धा में शामिल देशों में दस टेस्ट देशों, केन्या (एकदिवसीय स्थिति) और - एकदिवसीय अंतरराष्ट्रीय एकदिवसीय मैच बनाकर - संयुक्त राज्य अमेरिका ने 2004 के आईसीसी छः राष्ट्र चैलेंज को मार्जिन के सबसे छोटे से जीतकर (क्वार्टर रन रेट में नीचे) कनाडा, नामीबिया, और नीदरलैंड्स जो हाल ही में 2003 क्रिकेट विश्व कप में खेला था)।
आईसीसी चैंपियन्स ट्रॉफ़ी वेस्ट इंडीज द्वारा एक आउट-आउट ओवल भीड़ के सामने जीत गई थी। रामनरेश सरवान को टूर्नामेंट के प्लेयर नाम दिया गया था।
आंकड़े
अधिकांश रन
सर्वाधिक विकेट
हन्सोपुर गाँव, धनरूआ (पटना)
हन्सोपुर धनरूआ, पटना, बिहार स्थित एक गाँव है।
खालिदा ज़िया
खालेदा जिय़ा बांग्लादेश की पूर्व प्रधानमंत्री हैं। इनका कार्यकाल 1991 से 1996 तक तथा 2001 से 2006 तक रहा।
अलेक्सांदर प्रथम
अलेक्सांदर प्रथम (Alexander I ; रूसी : Александр Павлович, अलेक्सांदर पावलोविच; 23 दिसम्बर 1777 – 1 दिसम्बर 1825), रूस का ज़ार था। वह पावेल प्रथम का पुत्र था। वह २३ मार्च १८०१ से १ दिसम्बर १८२५ तक रूस का सम्राट था। वह प्रथम रूसी राजा था जिसने पोलैण्ड पर शासन किया। वह फिनलैण्ड और लिथुवानिया का भी पहला रूसी ग्रण्ड ड्यूक था।
परिचय
अलेक्सांदर प्रथम २४ मार्च १८०१ को राजगद्दी पर बैठा। पिता से दूर रहने और पाल तथा कैथरीन में मतभेद रहने के कारण इसको अपने आंतरिक भाव सदा छिपाए रखने पड़े। इस कारण इसके व्यवहार में सदा सच्चाई का अभाव रहा। नेपोलियन इसको उत्तर का 'तल्मा' (Talma of the North) कहा करता था।
पिता की हत्या होने पर यह सिंहासन पर बैठा। गद्दी पर बैठते ही इंग्लैंड के साथ संधि (१५ जून १८०१) और फ्रांस तथा स्पेन के साथ मैत्री की। शासन के पहले चार साल उसने राज्य के आंतरिक सुधार में लगाए। रूस को एक संविधान देने का उसने प्रयत्न किया। करों को हटाया, कर्जदारों को ऋणमुक्त किया, कोड़े मारने की सजा का अंत किया और इस रीति से अर्धदासता को दूर करने का रास्ता बनाया। साथ ही उसने 'सीनेट' के कार्य और अधिकार निर्धारित किए, मंत्रालय का पुन: संगठन किया और नौसेना, परराष्ट्र, गृह, न्याय, वित्त, उद्योग, वाणिज्य, शिक्षा आदि के विभाग स्थापित किए। सेंट पीटर्सबर्ग में विज्ञान अकादमी की तथा कजान और खारकोव में विश्वविद्यालयों की भी उसने स्थापना की। शांतिकाल में शिक्षा, साहित्य और संस्कृति को प्रोत्साहन दिया।
यूरोप का सार्वभौम सम्राट् होने की भावना से नैपालियन ने रूस पर आक्रमण किया। वोरोदिनी (७ सितंबर १८१२) में रूसी सेना हारी। पर शीघ्र पासा पलट गया। रूसी मास्को को अग्निसमर्पित कर पीछे हट गए। १५ सितंबर १८१२ को नैपोलियन ने आग में जलते मास्को में प्रवेश किया। निराश, निस्सहाय, सर्दी भूख से संतप्त फ्रेंच सेना वापस लौटी और थकी मांदी सेना को वीयाजमा में रूसी सेनापति मिचल ऐडेसचिव मिलोरोचिव ने पराजित कर उसका पीछा किया।
अलेक्सांदर ने अब यूरोप में स्थायी शांति स्थापित करने का यत्न किया। अब प्रशा, रूस और आस्ट्रिया की सम्मिलित सेना ने फ्रेंच सेना का लाइपजिग (१६-१९ अक्टूबर १८१३) में मुकाबला किया। 'सब राष्ट्रों का युद्ध' नाम से प्रसिद्ध इस संग्राम में नैपालियन पराजित हुआ और वह बंदी कर लिया गया। फ्रांस के नए राजा १८वें लुई को 'जार' ने फ्रांस को उदार संविधान देने के लिए बाध्य किया।
१०० दिनों बाद नैपोलियन कैद से फ्रांस लौटा और वाटरलू के संग्राम में पुन: पराजित हुआ। वीएना कांग्रेस के निर्णय से रूस को वारसा के साथ पोलैंड का एक बड़ा भाग मिला। रूस ने आस्ट्रिया और प्रशा से संधि की जो इतिहास में 'पवित्र संधि' (होली एलायंस) के नाम से प्रसिद्ध है।
पुराने और नए झगड़ों के कारण तुर्की और रूस के मध्य छिड़ती लड़ाई अलेक्सांदर की बुद्धिमत्ता के कारण रुक गई। ज़ार १९ नवम्बर १८२५ को अज़ीव सागर के तट पर मरा।
कुण्डलकेसि
कुण्डलकेसि (Kundalakesi) तमिल भाषा में लिखित एक महाकाव्य है। नातकुत्तनार् इसके रचयिता थे। यह पांच तमिल महाकाव्य में एक है। इसकी समय अवधि पांचवीं शताब्दी से पहले होने का अनुमान किया गया है।
पारदर्शिता और पारभासकता
प्रकाशिकी (ओप्टिकस) के क्षेत्र में, पारदर्शिता (transparency) किसी पदार्थ का वह गुण होता है जिसमें वह प्रकाश की किरणों को अपने भीतर से बिना बिखेरे आने-जाने दे। पारभासकता (translucency) किसी चीज़ का वह गुण होता है जो प्रकाश को अपने से आर-पार गुज़रने तो दे लेकिन संभवतः उसमें ज़रा-बहुत रुकावट या बिखराव डालनें से क्षीण कर दे।
सरलता से उपलब्ध रसायनों की सूची
नीचे दी गयी सूची में नवसिखुआ रसायनज्ञों (amateur chemists.) के लिये 'लगभग शुद्ध' रसायनों के सरल स्रोत बताये गये हैं। इनमें प्रमुख हैं-
खुलासत-उत-त्वारीख
खुलासत-उत-त्वारीख फ़ारसी भाषा में रचित एक इतिहास-संबंधित ग्रन्थ है जिसके रचयिता सुजान राय हैं। इसमें भारत के इतिहास का वर्णन है। इसमें मुगल काल का इतिहास प्रमुखता से वर्णित है।
मेगाओममापी
मेगाओममापी (Megohmmeter) या इन्सुलेशन प्रतिरोध परीक्षक एक विशेष प्रकार का ओममापी है जिसका उपयोग इन्सुलेटरों के विद्युत प्रतिरोध को मापने के लिए किया जाता है। उदाहरण के लिए, कमीशनिंग के समय केबल जैकेट की जांच मेगओममापी से की जाती है।
मेगाओममापी निर्धारित धारा प्रदान करते हुए प्रायः उच्च DC वोल्टेज प्रदान कर सकते हैं (आमतौर पर 500 वोल्ट से 5 हजार वोल्ट ; कुछ तो 15 kV तक के होते है।)। स्वीकार्य इन्सुलेटर प्रतिरोध का मान आमतौर पर 1 मेगाओम से 10 मेगाओम होते हैं।
मेगाओममीटर को पहले "मेगर' भी कहा जाता था।
सुरु घाटी
सुरु घाटी (Suru Valley) भारत के लद्दाख़ केन्द्र-शासित प्रदेश में स्थित एक पर्वतीय घाटी है। इसका नाम इसमें बहने वाली सुरु नदी पर पड़ा है। यह एक रमणीय स्थल है, जिसमें एक ओर रंग-बिरंगे पर्वत हैं और दूसरी ओर पत्थरीले पर्वत और द्रांग द्रुंग जैसी हिमानियाँ हैं। कर्गिल इस घाटी का सबसे बड़ा शहर है।
अलीबाबा और चालीस चोर (1954 फ़िल्म)
अलीबाबा और चालीस चोर 1954 में बनी हिन्दी भाषा की फिल्म है।
वलैयापति
वलैयापति तमिल भाषा में लिखित एक महाकाव्य है। इसका लेखक नाम नहीं जानता है। यह पांच तमिल महाकाव्य में एक है। इसकी समय अवधि दसवीं शताब्दी से पहले होने का अनुमान किया गया है।
मुखपृष्ठ/अतिरिक्त-3-कोड
प्रतिनिधित्व
पक्षपातपूर्ण कोड,एक पूर्व निर्धारित संख्या 'एन' एक पक्षपातपूर्ण एक मुल्या के रूप में उपयोग करते हुए सकारात्मक और नकारात्मक संख्या का एक संतुलित संख्या के साथ मूल्यों का प्रतिनिधित्व करने के लिए एक तरीका है। पक्षपातपूर्ण कोड (और ग्रे कोड) गैर भारित कोड रहे हैं। अतिरिक्त-३ में, संख्या दशमलव अंकों के रूप में प्रतिनिधित्व कर रहे हैं,और प्रत्येक अंक प्लस ३ अंकों मूल्य ("अतिरिक्त" राशि) के रूप में चार बिट्स का प्रतिनिधित्व करती है: (अतिरिक्त-०) छोटी से छोटी द्विआधारी संख्या सबसे छोटी मूल्य का प्रतिनिधित्व करता है। सबसे बड़ी द्विआधारी संख्या,सबसे बड़ा मूल्य का प्रतिनिधित्व करता है (-अतिरिक्त- २N+१)।एक नंबर,127 को एन्कोड करने के लिए,बस प्रत्येक दशमलव अंक के कूटबद्ध देता है (०100, 0101 , 1010)।
अतिरिक्त-३अंकगणित,सामान्य गैर पक्षपातपूर्ण,बीसीडी या बाइनरी सिस्टम स्थितीय संख्या की तुलना में अलग एल्गोरिदम का उपयोग करता है। दो अतिरिक्त-3 अंक जोड़ने के बाद, कच्चे योग है अतिरिक्त-६। उदाहरण के लिए,१ (अतिरिक्त-3 में ०१००) और २ (अतिरिक्त-३ में ०१०१) को जोड़ने के बाद,योग ३ (०११० में अतिरिक्त-३) के बजाय ६ (१००१ अतिरिक्त-३)दिकाता है। आदेश में इस समस्या को दूर करने के लिए,दो अंक जोड़ने के बाद,द्विआधारी 0011(निष्पक्ष द्विआधारी में दशमलव 3) को घटाकर अगर परिणामस्वरूप अंकों दशमलव 10 से भी कम है आतिरिक्त् पूर्वाग्रह को दूर करने के लिए आवश्यक है,एक अतिप्रवाह ( कैरी) हुआ है तो बाइनरी 1101(दशमलव 13 निष्पक्ष बाइनरी में )मैं घटाना है। (४ बिट द्विआधारी में घटाकर बाइनरी ११०१ ००११ और इसके विपरीत जोड़ने के बराबर है।)
प्रेरणा
गैर पक्षपातपूर्ण कोडिंग पर अतिरिक्त-३ कोडिंग का प्राथमिक लाभ यह है कि एक दशमलव संख्या में हो सकता है नौ ' पूरित ( घटाव के लिए) के रूप में आसानी के रूप में एक बाइनरी संख्या में हो सकता है वाले पूरित;बस सभी बिट्स पलटना। इसके अलावा,जब दो अतिरिक्त-३ अंकों का योग ९ से अधिक है, एक ४ बिट योजक का कैरी सा उच्च स्थापित किया जाएगा। इसका कारण यह काम करता है, दो अंक, एक "अतिरिक्त" का योग ६ में परिणाम मूल्य जोड़ने के बाद। क्योंकि एक ४- बिट पूर्णांक केवल मानों १५ करने के लिए पकड़ कर सकते हैं ०,६ की एक अतिरिक्त मतलब यह है कि ९ से अधिक किसी भी राशि का होगा अतिप्रवाह (कैरी)।
पहाड़ीपुर गाँव, अतरौली (अलीगढ़)
पहाड़ीपुर अतरौली, अलीगढ़, उत्तर प्रदेश स्थित एक गाँव है।
जल भराव
जल भराव तब होता है, जब जल को कहीं जाने का मार्ग नहीं मिलता और वह एक ही जगह कई समय तक वहीं रहती है। सामान्यतः घर के बर्तनों में एकत्रित जल को भी कहीं जाने का मार्ग नहीं मिलता, लेकिन वह केवल कुछ घंटों या ज्यादा से ज्यादा एक से दो दिन ही रहता है। उसके बाद उस जल को बदल दिया जाता है और ढक कर रखा जाता है, इस कारण इससे कोई हानिकारक प्रभाव नहीं पड़ता। लेकिन वही जल कई दिनों तक पड़े रहने पर उसमें जीवाणु पनपने लगते हैं। यह भी जल प्रदूषण के मुख्य कारणों में से एक है।
कारण
घर के आसपास या बाहर में कहीं किसी गड्डे के कारण बारिश होने पर वहाँ बारिश का पानी ठहरने लगता है।
बड़ला नगर
बड़ला नगर लूणी तहसील का एक गाँव है।इस गाँव की जनसंख्या लगभग १०१५ के निकट है।यह गाँव जोधपुर शहर से १६ किलोमीटर दुर है।
गोदापूर, कुभीर‌ मण्डल
गोदापूर, कुभीर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
वॉट घंटा
वॉट घंटा या वॉट आवर (बड़ी ईकाई, किलोवॉट घंटा) (संक्षिप्त रूप kW·h, kW h या kWh) ऊर्जा की इकाई है। इसे प्रायः विद्युत ऊर्जा की खपत की मात्रा के मापन हेतु प्रयोग किया जाता है। इसे प्रायः विद्युत बिलों में देखा जाता है। इसे जनसामान्य की भाषा में 'यूनिट' भी कहा जाता है।
हम हिन्दुस्तानी (1960 फ़िल्म)
हम हिन्दुस्तानी 1960 में बनी हिन्दी भाषा की फिल्म है।
बेगम आबिदा अहमद
बेगम आबिदा अहमद (17 जुलाई 1923 – 7 दिसम्बर 2003) एक भारतीय राजनीतिज्ञ,1974 से  1977 तक भारत की प्रथम महिला और भारत के पांचवें राष्ट्रपति फ़ख़रुद्दीन अली अहमद की पत्नी थीं। वह 1980 और 1984 में उत्तर प्रदेश के बरेली संसदीय क्षेत्र से लोक सभा की दो बार सदस्य थी।
प्रारंभिक जीवन
उनका जन्म 17 जुलाई 1923 को शेखूपुर, बदायूं, उत्तर प्रदेश में मोहम्मद सुल्तान हैदर 'जोश' के यहाँ हुआ था। अहमद की शिक्षा महिला कॉलेज, अलीगढ़, अलीगढ़ मुस्लिम विश्वविद्यालय, अलीगढ़ से हुई थी।
श्रद्धांजलि
शमसुल हसन ने "ग़ालिब" की एक आदमकद मूर्ति बनाई, जिसे अहमद ने ऑर्डर किया था।
उनके नाम पर एक ट्रेन का नाम दिया गया: आबिदा बेगम एक्सप्रेस: ​​दिल्ली जंक्शन। - रक्सौल। इसका नाम बदल दिया गया है। इसे अब सत्याग्रह एक्सप्रेस कहा जाता है।
बाबुल की बिटिया चली डोली सजा के
बाबुल की बिटिया चली डोली सजा के एक हिंदी भाषा का भारतीय सोप ओपेरा है जो दुनिया भर में सहारा वन चैनल पर प्रसारित होता है। श्रृंखला का प्रीमियर 7 मई 2007 को हुआ और 13 नवंबर 2009 को समाप्त हुआ।
अ सॉन्ग ऑफ़ आइस एंड फायर
अ सॉन्ग ऑफ़ आइस एंड फायर अमेरिकी उपन्यासकार और पटकथा लेखक जॉर्ज आर आर मार्टिन द्वारा लिखित महाकाव्य स्वैरकल्पना उपन्यासों की एक श्रंखला हैं। जॉर्ज आर आर मार्टिन ने गेम ऑफ़ थ्रोन का पहला संकलन 1991 में लिखना शुरू किया था, जो की 1996 में प्रकाशित हुआ था। मार्टिन ने गेम ऑफ़ थ्रोन को एक त्रिकोणीय श्रंखला में लिखने का निश्चय किया था परन्तु वें अब तक 7 संकलन लिख चुके हैं और 5 संकलन प्रकाशित करवा चुके है।
ग्रीष्मकालीन ओलंपिक में सर्फिंग
ग्रीष्मकालीन ओलंपिक में सर्फिंग, जापान के टोक्यो, 2020 ग्रीष्मकालीन ओलंपिक में अपनी शुरुआत करेगी। ओलंपिक में शामिल होने के कई प्रयासों के बाद, अंतर्राष्ट्रीय सर्फिंग एसोसिएशन 2020 खेलों में शामिल सर्फिंग में सफल हो गया है।
पालीमुखीमपुर गाँव, अतरौली (अलीगढ़)
पालीमुखीमपुर अतरौली, अलीगढ़, उत्तर प्रदेश स्थित एक गाँव है।
अदी बिन हातिम ताई
अदी बिन हातिम ताई: ताई अरब जनजाति का एक नेता था, और इस्लाम के पैगंबर मुहम्मद के साथी (सहाबा) था। वह कवि हातिम अल-ताई के पुत्र थे, जो अरबों में अपनी शिष्टता, पुरुषत्व और उदारता के लिए व्यापक रूप से जाने जाते थे। अदी लगभग बीस वर्षों तक इस्लाम के विरोधी बने रहे जब तक कि उन्होंने 630 ( हिजरी के 9वें वर्ष) में इस्लाम में परिवर्तित नहीं हो गए।
जीवनी
अदी को अपने पिता का हक़ विरासत में मिला और ताई लोगों द्वारा इस स्थिति की पुष्टि की गई। उनकी ताकत का एक बड़ा हिस्सा इस तथ्य में निहित था कि छापेमारी अभियानों से लूट के रूप में प्राप्त की गई किसी भी राशि का एक चौथाई हिस्सा उन्हें दिया जाना था।
आदिल सलाही के अनुसार, आदिल रकुसिया के अभ्यासी थे, जिन्होंने रेकुसी की वर्तनी की थी। राकुसिय्या एक विशेष समधर्मी संप्रदाय था जो यीशु के ईसाई धर्म और जकर्याह के यहूदी धर्म के अनुयायी दोनों का पालन करता था।
इस्लाम के बाद
इब्न हातिम खलीफा अबू बकर के समय इस्लामी सेना में शामिल हो गए। उन्होंने धर्मत्यागियों के खिलाफ विद्रोह के युद्ध लड़े और खालिद इब्न अल-वालिद की कमान के तहत इराक पर आक्रमण करने के लिए भेजी गई इस्लामी सेना के एक कमांडर भी थे।
आदि मुस्लिम सैनिकों में भी शामिल थे, जिन्होंने खालिद पौराणिक रेगिस्तान में इराक से लेवांत तक भाग लिया था। जैसे ही खालिद लेवंत पहुंचे, तब उन्हें ख़ालिद ने ख़लीफ़ा अबू बकर के लिए युद्ध माले ग़नीमत के पांचवें हिस्से का हिस्सा लाने के लिए मदीना भेजा।
वह ऊंट की लड़ाई और सिफिन की लड़ाई में अली इब्न अबी तालिब के पक्ष में भी लड़े।
कोच भाषा
कोच एक तिब्बती-बर्मी भाषा-परिवार की ब्रह्मपुत्रीय शाखा की एक भाषा है जिसे भारत के उत्तरपूर्व, नेपाल और बांग्लादेश में रहने वाले कोच राजबोंग्शी लोग बोलते हैं। कोच बोलने वाले अक्सर राजबोंग्शी भाषा भी जानते हैं।
बादल संघनन नाभिक
बादल संघनन नाभिक या संघनन का नाभिक (अंग्रेजी: Cloud condensation nuclei) [या मेघांकुर(मेघ के अंकुर)] वो छोटे कण (आमतौर पर 0.2 μm या बादल की बूदों के आकार का 1/100 वां भाग) होते हैं जिन पर, बादल की छोटी बूंदें आपस में जुड़कर एक बड़ी बूंद का निर्माण करती हैं। जल को वाष्प से द्रव अवस्था प्राप्त करने के लिए एक गैर-गैस सतह की आवश्यकता होती है और वातावरण में, यह सतह बादल संघनन नाभिक उपलब्ध कराते हैं। जब कोई बादल संघनन नाभिक मौजूद नहीं होता तो भी, जल वाष्प को 0° सेल्सियस (32 °F) से नीचे परमशीतल किया जा सकता है ताकि बूंदों का स्वत: निर्माण हो सके (यह उपपरमाण्विक कणों का पता लगाने के लिए प्रयुक्त बादल कक्ष तकनीक का आधार है)। हिमांक से ऊपर के तापमान में बूंदों के निर्माण के लिए वायु की परमसंतृप्ता 400% के आसपास होनी चाहिए। बादल संघनन नाभिक ही मेघांकुर की अवधारणा का आधार है, जिसके अंतर्गत वर्षा करवाने के लिए वायु में मेघांकुर छोड़े जाते हैं।
एनिमल फार्म
एनिमल फार्म (Animal Farm) अंग्रेज उपन्‍यासकार जॉर्ज ऑरवेल की कालजयी रचना है। बीसवीं सदी के महान अंग्रेज उपन्‍यासकार जॉर्ज ऑरवेल ने अपनी इस कालजयी कृति में सुअरों को केन्‍द्रीय चरित्र बनाकर बोलशेविक क्रांति की विफलता पर करारा व्‍यंग्‍य किया था। अपने आकार के लिहाज से लघु उपन्‍यास की श्रेणी में आनेवाली यह रचना पाठकों के लिए आज भी उतनी ही असरदार है।
एनीमल फॉर्म 1944 ई. में लिखा गया। प्रकाशन 1945 में इंग्लैंड में हुआ जिसे तब नॉवेला (लघु उपन्यास) कहा गया, यद्यपि इसकी मूल संरचना एक लंबी कहानी की है। कथाकार ने इसे प्रथम प्रकाशन के समय शीर्षक के साथ एक 'फेयरी टेल' (परी कथा) कहा, क्योंकि परी कथाओं के समान ही विभिन्न जानवर-जन्तु यहां उपस्थित हैं। प्रकाशन के साथ ही विश्व की सभी भाषाओं में इसके अनुवाद प्रकाशित हुए- फ्रांसीसी भाषा में तो कई-कई!! प्रसिद्ध टाइम मैगजीन ने वर्ष 2005 में एक सर्वेक्षण में 1923-2005 ई. की कालावधि में प्रकाशित 100 सर्वाधिक प्रसिद्ध उपन्यासों में इस उपन्यास की गिनती की और साथ ही 20 वीं शती की माडर्न लाइब्रेरी लिस्ट ऑफ बेस्ट 100 नॉवल्स में इसे 31 वां स्थान दिया।
एनीमल फॉर्म उपन्यास साम्यवादी क्रांति आन्दोलन के इतिहास में आई भ्रष्टता को नंगा करता हुआ दर्शाता है कि ऐसे आंदोलन के नेतृत्व में प्रवेश कर गयी स्वार्थपरता, लोभ-मोह तथा बहुत-सी अच्छी बातों से किनाराकशी किस प्रकार आदर्शो के स्वप्न-राज्य (यूटोपिया) को खंडित कर सारे सपनों को बिखेर देती है। मुक्ति आंदोलन जिस उद्देश्य की प्राप्ति के लिए किया गया था, सर्वहारा वर्ग को सत्ता हस्तांतरित करने के लिए, उस उद्देश्य से भटक कर वह बहुत त्रासदायी बन जाता है। एनिमल फॉर्म का गणतंत्र इन्हीं सरोकारों पर अपनी व्यवस्था को केंद्रित करते हैं। पशुओं के बाडे का पशुवाद (एनीमलिज्म) वस्तुत: सोवियत रूस के 1910 से 1940 की स्थितियों का फंतासीपरक रूपात्मक प्रतीकीकरण है।
कहानी
ऐनिमल फार्म की कहानी कुछ इस प्रकार है : मेनर फार्म के जानवर अपने मालिक के खिलाफ बगावत कर देते हैं और शासन अपने हाथ में ले लेते हैं। जानवरों में सूअर सबसे चालाक हैं और इसलिए वे ही इनका नेतृत्‍व करते हैं। सुअर जानवरों की सभा में सुशासन के कुछ नियम तय करते हैं। पंरतु बाद में ये सुअर आदमी का ही रंग-ढंग अपना लेते हैं और अपने फायदे व ऐश के लिए दूसरे जानवरों का शोषण करने लगते हैं। इस क्रम में वे नियमों में मनमाने ढंग से तोड़-मरोड़ भी करते हैं। मसलन नियम था – ALL ANIMALS ARE EQUAL (सभी जानवर बराबर हैं) लेकिन उसमें हेराफेरी कर उसे बना दिया जाता है:-
फ्लाइट क्रू (फिल्म)
फ्लाइट क्रू (रूसी: Экипаж, translit. Ekipazh) एक रूसी आपदा फिल्म है जो निकोलाय लेबेडेव द्वारा निर्देशित है और रूस -1 चैनल द्वारा उत्पादित है जो अप्रैल २०१६ में प्रदर्शित हुई थी. व्लादिमीर माशकोव, दानिला कोज़्लोव्स्की और अगने ग्रुडेट ने इस फिल्म में काम किया. यह १९७९ कि सोवियत फिल्म एयर क्रू, यह रूसी महासंघ में दूसरी तबाही फिल्म की शूटिंग थी।
सार
प्रतिभाशाली युवा पायलट एलेक्सी गशचिन व्यक्तिगत मानदंड के अनुसार प्राधिकरण और कार्य स्वीकार नहीं करते हैं। एक बेतुका आदेश का अनुपालन करने में विफलता के लिए, उसे फिर से एक सैन्य विमान उड़ान से रोका जा रहा है और इसके बावजूद, वह अपने पिता (प्रसिद्ध विमान इंजीनियर) को इस दृश्य पर वापस लाने में मदद करने से मना नहीं कर पाया। वह एक यात्री एयरलाइन पर लागू होता है और एक प्रशिक्षु के रूप में एक मौका लैंडिंग, उल्लेखनीय उड़ान प्रतिभा दिखाता है। एलेक्सी एक अनुभवी चालक दल के कमांडर, पायलट लियोनिद ज़ीनचेको के मार्गदर्शन में ट्यू -204 एसएम पर दूसरा पायलट प्रशिक्षु बन जाता है। उनका कामकाज आसान नहीं है, लेकिन एलेक्सी की प्रतिभा के कारण, लियोनिद उसे अपने पक्ष में रखने का फैसला करता है, यहां तक ​​कि अनिच्छा के अधिक मामलों के बाद (फिर से, बेतुका आदेशों का अनुपालन करने में विफलता)
दक्षिण पूर्व एशिया के लिए उड़ान के दौरान, चालक दल को Aleutian द्वीप समूह में से एक पर एक भूकंप के बारे में एक संदेश प्राप्त होता है और आपदा के उपरिकेंद्र पर जाने के लिए लोगों को खाली ज्वालामुखी विस्फोट से पहले निकालने का फैसला करता है। साथ में, दो पायलटों ने द्वीप से दो विमानों से भागने का प्रबंधन किया, हालांकि, छोटे कार्गो विमान में पर्याप्त ईंधन नहीं है। एक खतरनाक पैंतरेबाजी का उपयोग करते हुए, चालक दल हवा के क्षणों में दो जहाजों के बीच आकाश की रेखा के माध्यम से यात्रियों को स्थानांतरित करने का प्रबंधन करता है इससे पहले कि कार्गो विमान ईंधन से बाहर हो जाता है और महासागर में दुर्घटना हो जाता है। बिजली की तूफान में किसी न किसी, लेकिन सफल लैंडिंग के बाद, दोनों को पायलटों के रूप में अपनी स्थिति से समाप्त कर दिया जाता है (जैसा कि वे दोनों सीधे आदेश की अवज्ञा करते हैं), और उन्हें एयरोफ्लॉट को उड़ान इंटर्न के रूप में स्थानांतरित कर दिया जाता है।
कास्ट
• 2
वित्तीय प्रदर्शन
फिल्म की कमाई की ₽1.43 billion (अमेरिका$21.6 करोड़) रूस में किया गया था और पांचवें सबसे ज्यादा कमाई करने वाली फिल्म है और सबसे अधिक कमाई करने वाली रूसी फिल्म में देश में 2016.
फिल्म में जारी किया गया था, चीन पर 19 अगस्त, 2016 और यह की कमाई CN¥30.8 million में चीनी बॉक्स ऑफिस पर.
बजरंग नगर (लूणी तहसील गाँव)
बजरंग नगर लूणी तहसील का एक गाँव है।इस गाँव की जनसंख्या लगभग १०००+ के निकट है।यह गाँव जोधपुर शहर से ३० किलोमीटर दुर है।
नेलमंगला
नेलमंगला (Nelamangala) भारत के कर्नाटक राज्य के बंगलोर ग्रामीण ज़िले में स्थित एक नगर है।
भूगोल
नेलमंगला 882 मीटर की ऊँचाई पर स्थित है और 14.1 वर्ग किमी पर फैला हुआ है।
जनसांख्यिकी
2011 की जनगणना के अनुसार, नेलमंगला टाउन की आबादी 37,232 है, जिसमें पुरुषों की संख्या 50.06% है और महिलाओं की आबादी 49.4% है। नेलमंगला में साक्षरता दर 88.65% है।
व्यवसाय
कुल आबादी में से 14,600 लोग व्यवसाय में लगे हुए थे। इसमें से 11,118 पुरुष थे जबकि 3,482 महिलाएं थीं। जनगणना सर्वेक्षण में, कार्यकर्ता को उस व्यक्ति के रूप में परिभाषित किया जाता है जो व्यवसाय, नौकरी, सेवा और कृषक और श्रम गतिविधि करता है। कुल 14600 कामकाजी आबादी में से 91.54% मुख्य कार्य में लगे हुए थे, जबकि कुल श्रमिकों के 8.46% सीमांत कार्य में लगे हुए थे।
यातायात
नेलमंगला बैंगलोर शहर से लगभग 27 किलोमीटर दूर है और यहाँ से राष्ट्रीय राजमार्ग ४८ व राष्ट्रीय राजमार्ग ७५ गुज़रते हैं।
नेलमंगला रेलवे स्टेशन
नेलमंगला का स्टेशन कोड NMGA है यहाँ कुछ ट्रेनें हैं जो नेलमंगला रेलवे स्टेशन से गुजराती हैं
बैंक व्यवस्था
नेलामंगाला में लगभग अलग बैंकों की शाखाएँ है, जैसे बैंक ऑफ़ बरोदा, भारतीय स्टेट बैंक, आईसीआईसीआई बैंक, एचएफडीसी बैंक , आईडीबीआई बैंक, इत्यादि।
उच्च स्वैरकल्पना
उच्च स्वैरकल्पना या महाकाव्य स्वैरकल्पना स्वैरकल्पना की एक उपविधा है, जो या तो उसके अभिविन्यास की महाकाव्य प्रकृति द्वारा या फिर उसके पात्रों, विषयवस्तुओं, या कथानकों के महाकाव्य कद द्वारा परिभाषित की जाती हैं।
आदिवासी
संस्कृति
अधिकांश आदिवासी संस्कृति के प्राथमिक धरातल पर जीवनयापन करते हैं। वे सामन्यत: क्षेत्रीय समूहों में रहते हैं और उनकी संस्कृति अनेक दृष्टियों से स्वयंपूर्ण रहती है। इन संस्कृतियों में ऐतिहासिक जिज्ञासा का अभाव रहता है तथा ऊपर की थोड़ी ही पीढ़ियों का यथार्थ इतिहास क्रमश: किंवदंतियों और पौराणिक कथाओं में घुल मिल जाता है। सीमित परिधि तथा लघु जनसंख्या के कारण इन संस्कृतियों के रूप में स्थिरता रहती है, किसी एक काल में होनेवाले सांस्कृतिक परिवर्तन अपने प्रभाव एवं व्यापकता में अपेक्षाकृत सीमित होते हैं। परंपराकेंद्रित आदिवासी संस्कृतियाँ इसी कारण अपने अनेक पक्षों में रूढ़िवादी सी दीख पड़ती हैं। लेकिन भारत में हिंदू धर्म की संस्कृति इनमें देखी जाती है और वो सनातन के वँशज कहलाते है। उत्तर और दक्षिण अमरीका, अफ्रीका, आस्ट्रेलिया, एशिया तथा अनेक द्वीपों और द्वीपसमूहों में आज भी आदिवासी संस्कृतियों के अनेक रूप देखे जा सकते हैं।
भारत के आदिवासी
भारत में अनुसूचित आदिवासी समूहों की संख्या 700 से अधिक है।भारत में 1871 से लेकर 1941 तक हुई जनगणनाओं में आदिवासियों को अन्‍य धमों से अलग धर्म में गिना गया है, जैसे Other religion-1871, ऐबरिजनल 1881, फारेस्ट ट्राइब-1891, एनिमिस्ट-1901,  एनिमिस्ट-1911, प्रिमिटिव-1921, ट्राइबल रिलिजन  -1931,"ट्राइब-1941" इत्यादि नामों से वर्णित किया गया है। हालांकि 1951 की जनगणना के बाद से आदिवासियों को हिन्दू धर्म में गिनना शुरू कर दिया गया है।
भारत में आदिवासियों को हिंदू धर्म के दो वर्गों में अधिसूचित किया गया है- अनुसूचित जनजाति और अनुसूचित आदिम जनजाति। हिंदू विवाह अधिनियम, हिंदू विवाह अधिनियम की धारा 2 (2) के अनुसार अनुसूचित जनजाति के सदस्यों पर लागू नहीं है। यदि ऐसा है, तो हिंदू मैरिज एक्ट की धारा 9 के तहत फैमिली कोर्ट द्वारा जारी किया गया निर्देश अपीलकर्ता पर लागू नहीं होता है। " आदिवासी लोग हिन्दू धर्म का पालन करते हैं,और सारे त्यौहार मनाते है। इन पर मुसलमानों ने सदैव ज़ुल्म किये जब भारत मुसलमान और अंग्रेजों का गुलाम था। उनकी प्रथागत जनजातीय आस्था के अनुसार विवाह और उत्तराधिकार से जुड़े मामलों में सभी विशेषाधिकारों को बनाए रखने के लिए उनके जीवन का अपना तरीका भी है।
भारत की जनगणना 1951 के अनुसार आदिवासियों की संख्या 9,91,11,498 थी जो 2001 की जनगणना के अनुसार 12,43,26,240 हो गई। यह देश की जनसंख्या का 8.2 प्रतिशत है।
प्रजातीय दृष्टि से इन समूहों में नीग्रिटो, प्रोटो-आस्ट्रेलायड और मंगोलायड तत्त्व मुख्यत: पाए जाते हैं, यद्यपि कतिपय नृतत्ववेत्ताओं ने नीग्रिटो तत्त्व के संबंध में शंकाएँ उपस्थित की हैं। भाषाशास्त्र की दृष्टि से उन्हें आस्ट्रो-एशियाई, द्रविड़ और तिब्बती-चीनी-परिवारों की भाषाएँ बोलनेवाले समूहों में विभाजित किया जा सकता है। भौगोलिक दृष्टि से आदिवासी भारत का विभाजन चार प्रमुख क्षेत्रों में किया जा सकता है : उत्तरपूर्वीय क्षेत्र, मध्य क्षेत्र, पश्चिमी क्षेत्र और दक्षिणी क्षेत्र।
आदिवासी निवास क्षेत्र
उत्तर पूर्वीय क्षेत्र के अंतर्गत हिमालय अंचल के अतिरिक्त तिस्ता उपत्यका और ब्रह्मपुत्र की यमुना-पद्या-शाखा के पूर्वी भाग का पहाड़ी प्रदेश आता है। इस भाग के आदिवासी समूहों में गुरूंग, लिंबू, लेपचा, आका, डाफला, अबोर, मिरी, मिशमी, सिंगपी, मिकिर, राम, कवारी, गारो, खासी, नाग, कुकी, लुशाई, चकमा आदि उल्लेखनीय हैं।
मध्यक्षेत्र का विस्तार उत्तर-प्रदेश के मिर्जापुर जिले के दक्षिणी ओर राजमहल पर्वतमाला के पश्चिमी भाग से लेकर दक्षिण की गोदावरी नदी तक है। संथाल, मुंडा, माहली, उरांव, हो, भूमिज, खड़िया, बिरहोर, जुआंग, खोंड, सवरा, गोंड, भील, बैगा, कोरकू, कमार आदि इस भाग के प्रमुख आदिवासी हैं।
पश्चिमी क्षेत्र में भील, मीणा, ठाकूर, कटकरी, टोकरे कोली, कोली महादेव, मन्नेवार, गोंड, कोलाम, हलबा, पावरा (महाराष्ट्र) आदि प्रमुख आदिवासी जनजातियां निवास करते हैं। मध्य पश्चिम राजस्थान से होकर दक्षिण में सह्याद्रि तक का पश्चिमी प्रदेश इस क्षेत्र में आता है। गोदावरी के दक्षिण से कन्याकुमारी तक दक्षिणी क्षेत्र का विस्तार है। इस भाग में जो आदिवासी समूह रहते हैं उनमें चेंचू, कोंडा, रेड्डी, राजगोंड, कोया, कोलाम, कोटा, कुरूंबा, बडागा, टोडा, काडर, मलायन, मुशुवन, उराली, कनिक्कर आदि उल्लेखनीय हैं।
नृतत्ववेत्ताओं ने इन समूहों में से अनेक का विशद शारीरिक, सामाजिक तथा सांस्कृतिक अध्ययन किया है। इस अध्ययन के आधार पर भौतिक संस्कृति तथा जीवनयापन के साधन सामाजिक संगठन, धर्म, बाह्य संस्कृति, प्रभाव आदि की दृष्टि से आदिवासी भारत के विभिन्न वर्गीकरण करने के अनेक वैज्ञानिक प्रयत्न किए गए हैं। इस परिचयात्मक रूपरेखा में इन सब प्रयत्नों का उल्लेख तक संभव नहीं है। आदिवासी संस्कृतियों की जटिल विभिन्नताओं का वर्णन करने के लिए भी यहाँ पर्याप्त स्थान नहीं है। राठवा,भिल,तडवी,गरासिया,वसावा,बावचा,चौधरी, दुंगरा भील,पटेलिया ये सब आदिवासी (गुजरात) में रहते हैं। ओर वे प्रकृति की पूजा करते हैं। गुजरात के सोनगढ़ व्यरा, बारडोली सूरत,राजपिपला, छोटा उदेपुर,दाहोद, डांग ये जिलों में आदिवासी पाए जाते हैं।